**Môj herbár**

- Keďže sa učíme o rôznych rastlinkách na lúkach, skús sa ísť prejsť do prírody (nezabudni si rúško ☺ ). Ak sa budeš pozerať okolo seba, určite uvidíš nejaké rastlinky. Možno ich nájdeš aj okolo svojho domu. Napríklad takú sedmokrásku či podbeľ alebo aj iné kvietky (len **nie záhradné**, ako je tulipán, narcis, ...).
- Vyber si **jednu, ktorá sa ti páči**. Ak by ťa zaujali viaceré, pokojne si ich domov môžeš priniesť aj viac. Len pozor, aby to neboli chránené rastlinky, ktoré sa nesmú trhať.
- Rastlinku si opatrne vlož medzi novinový papier a zaťaž knihami a nechaj ju tam aspoň 1 týždeň. Tým si ju **vylisuješ**. Je však aj rýchlejší spôsob, ale to by si musel(a) poprosiť maminku, aby ti ju vyžehlila, čím ju vysuší raz dva.
- Vylisovanú rastlinku si **nalep** úzkymi pásikmi lepiacej pásky na papier, môžeš aj do zošita**. Napíš si názov** svojej rastlinky a skús doplniť aspoň 1 vetu o nej (napríklad kde rastie, akej farby má kvety alebo ak je liečivá, na čo sa používa).
- Ak ťa rastlinky naozaj zaujali, môžeš si urobiť svoj vlastný herbár ako knižku (poslúži na to samostatný zošit alebo zakladač s euroobalmi) ☺ Ale to je už naozaj len na tebe. ☺

- Ak máš záujem a rád(rada) niečo pripravuješ, skús si vyrobiť liečivú masť podľa U s.81/3 ☺